ai4bharat/Pralekha huggingface dataset:
பாதுகாப்பு அமைச்சகம்
பாதுகாப்பு நிதி மற்றும் பொருளாதாரம் தொடர்பான 3 நாள் சர்வதேச மாநாட்டை நாளை  புதுதில்லியில் பாதுகாப்புத் துறை அமைச்சர் திரு ராஜ்நாத் சிங் தொடங்கி வைக்கிறார்
பாதுகாப்பு நிதி மற்றும் பொருளாதாரம் தொடர்பான 3 நாள் சர்வதேச மாநாட்டை நாளை  புதுதில்லியில் பாதுகாப்புத் துறை அமைச்சர் திரு ராஜ்நாத் சிங் தொடங்கி வைக்கிறார். இந்த மாநாடு பாதுகாப்பு அமைச்சகத்தின் நிதி பிரிவால் ஏற்பாடு செய்யப்பட்டுள்ளது. இதில் இந்தியா மற்றும் வெளிநாடுகளைச் சேர்ந்த பாதுகாப்புத்துறை சார்ந்த கொள்கை வகுப்பாளர்கள், கல்வியாளர்கள் மற்றும் அரசு அதிகாரிகள் பங்கேற்கின்றனர். பாதுகாப்புத்துறை நிதி மற்றும் பொருளாதாரம் தொடர்பான தங்களது கருத்துக்கள் அனுபவங்களை அவர்கள் பகிர்ந்து கொள்ள உள்ளனர். அமெரிக்கா, இங்கிலாந்து, ஜப்பான், ஆஸ்திரேலியா, இலங்கை, பங்களாதேஷ், கென்யா ஆகிய நாடுகளைச் சேர்ந்த பிரதிநிதிகள் ஆகியோர்கள் பங்கேற்க உள்ளனர்.
பாதுகாப்புத்துறை நிதி ஒதுக்கீட்டிற்கேற்ப திட்டங்களை திறம்பட்ட முறையில் அமல்படுத்துதல் மற்றும் ஒத்துழைப்பை அதிகரித்தல் தொடர்பாக இந்த மாநாட்டில் விரிவாக விவாதிக்கப்பட உள்ளது. பாதுகாப்பு நிதி மற்றும் பொருளாதாரத்தில் வாய்ப்புகள் மற்றும் சவால்கள் தொடர்பாகவும் இந்த மாநாட்டில் விவாதிக்கப்பட உள்ளது.
பெண்கள் மற்றும் குழந்தை நலன் அமைச்சகம்
பாதிக்கபடகூடிய பாலின குறியீடு குறித்த அறிக்கை – மத்திய பெண்கள் மற்றும் குழந்தைகள் நல மேம்பாட்டு அமைச்சகம் விளக்கம்
குழந்தைகள் நலத்துறையில் செயல்படும் பிளான் இந்தியா என்ற அரசு சாரா அமைப்பு நவம்பர் 01, 2017 அன்று புது தில்லியில் உள்ள இந்தியா ஹபிதட் மையத்தில் ‘பிளான் பார் எவ்ரி சைல்ட் – லீவ் நோ கேர்ள் சைல்ட் பிஹைன்ட் என்ற நிகழ்சியை நடத்த மத்திய பெண்கள் மற்றும் குழந்தைகள் நல மேம்பாட்டு அமைச்சகத்திடம் ஆதரவு அளிக்ககோரி அனுகியது. இதற்கு அமைச்சகம் அதன் இலச்சினையை பயன்படுத்த ஒப்புதல் அளித்தது.
இந்த நிகழ்ச்சியின் போது, பிளான் இந்தியா பாலின குறியீடு குறித்த அறிக்கையை வெளியிட்டது. இந்த அறிக்கையை பிளான் இந்தியா அமைப்பு மட்டுமே தயாரித்துள்ளதாகவும், இந்த அறிக்கைக்கும் அமைச்சகத்திற்கும் எந்தவிதமான சமந்தமும் இல்லை என்று அமைச்சகம் தெரிவித்துள்ளது.
ஆனால், மத்திய பெண்கள் மற்றும் குழந்தைகள் நல மேம்பாட்டு அமைச்சகம் வெளியிட்டதாக செய்திகள் வெளியாகின. இந்த அறிக்கைக்கும் அமைச்சகத்திற்கும் எந்த தொடர்பும் இல்லை என்று அமைச்சகம் விளக்கம் அளித்துள்ளது. சில நாளிதழ்களில் குறிபிட்டுள்ளது போல், நிகழ்ச்சியின் போது வெளியிடப்பட அறிக்கையை மத்திய பெண்கள் மற்றும் குழந்தைகள் நல மேம்பாட்டு அமைச்சகம் வெளியிடவில்லை.
(Visitor Counter : 36
கூட்டுறவு அமைச்சகம்
பிரதமர் திரு. நரேந்திர மோடியின் தலைமையின் கீழும், மத்திய உள்துறை அமைச்சர் மற்றும் கூட்டுறவுத் துறை அமைச்சரின் வழிகாட்டுதலின் கீழும், கூட்டுறவு அமைப்புகளை வலுப்படுத்த கூட்டுறவு அமைச்சகம் உறுதிபூண்டுள்ளது
பிரதமர் திரு. நரேந்திர மோடியின் தலைமையின் கீழும், மத்திய உள்துறை அமைச்சர் மற்றும் கூட்டுறவுத் துறை அமைச்சரின் வழிகாட்டுதலின் கீழும், கூட்டுறவு அமைப்புகளை வலுப்படுத்த மத்திய கூட்டுறவு அமைச்சகம் உறுதிபூண்டுள்ளது. அவற்றை மற்ற வகையான பொருளாதார நிறுவனங்களுக்கு இணையாக நடத்தவும் கூட்டுறவு அமைச்சகம் உறுதியுடன் நடவடிக்கைகளை மேற்கொண்டுள்ளது.
நகர்ப்புற கூட்டுறவு வங்கிகள்  எதிர்கொள்ளும் சிரமங்களை நீக்குவதற்காக, இந்திய ரிசர்வ் வங்கி புல்லட் முறையில் திருப்பிச் செலுத்தும் திட்டத்தின் கீழ் தங்க நகைக் கடன்களுக்கான பண உச்சவரம்பை ரூ.2.00 லட்சத்திலிருந்து ரூ.4.00 லட்சமாக உயர்த்தியுள்ளது.
உள்துறை அமைச்சகம்
திரிபுராவின் 50-வது மாநில தின விழாவில் மத்திய உள்துறை மற்றும் கூட்டுறவுத் அமைச்சர் திரு அமித் ஷா காணொலி மூலம் உரையாற்றினார்
திரிபுராவின் 50-வது மாநில தின விழாவில் மத்திய உள்துறை மற்றும் கூட்டுறவுத் அமைச்சர் திரு அமித் ஷா காணொலி மூலம் இன்று உரையாற்றினார்.
திரிபுராவுடன், மேகாலயா மற்றும் மணிப்பூர் மக்களுக்கும் அவர்களின் மாநில தினத்தை முன்னிட்டு நான் வாழ்த்துகிறேன் என்று அவர் கூறினார். தில்லிக்கும் வடகிழக்குக்கும் இடையே உள்ள தூரத்தைக் குறைத்து, மனநிலையை மாற்றி, ஒட்டுமொத்த வடகிழக்கு வளர்ச்சியடைய பிரதமர் திரு நரேந்திர மோடி எப்போதும் முயற்சி செய்து வருகிறார், அதனால்தான் எட்டு மாநிலங்களுக்கு அஷ்டலட்சுமி என்ற பெயரைச் சூட்டி அவற்றை மேம்படுத்த அவர் தீர்மானித்துள்ளார் என்று திரு அமித் ஷா கூறினார்.
தொடர்ந்து பேசிய அவர், திரிபுரா புகழ்பெற்ற வரலாற்றைக் கொண்ட மிக முக்கியமான மாநிலமாகும், இன்று 50 ஆண்டுகளை மாநிலம் நிறைவு செய்துள்ள நிலையில், 25 ஆண்டுகளுக்குப் பிறகு திரிபுரா எங்கு இருக்கும் என்பதை நாம் சிந்திக்க வேண்டும் என்றார்.
நாடு பிரிந்ததில் இருந்து பல சிரமங்களை திரிபுரா எதிர்கொண்டது, அந்த நேரத்தில் திரிபுராவின் மகாராஜா பீர் பிக்ரம் கிஷோர் மாணிக்யா இந்திய யூனியனில் சேர முடிவு செய்தார் என்று திரு அமித் ஷா நினைவு கூர்ந்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791539
நித்தி ஆயோக்
இரண்டாவது இந்திய புதுமை குறியீட்டெண் 2020: நாளை வெளியிடுகிறது நிதி ஆயோக்
நிதி ஆயோக், இரண்டாவது இந்திய புதுமை குறியீட்டெண் 2020-ஐ காணொலி வாயிலாக ஜனவரி 20-ஆம் தேதி வெளியிடவிருக்கிறது. நிதி ஆயோக் உறுப்பினர் டாக்டர் வி கே சரஸ்வத், தலைவரும் நிர்வாக இயக்குநருமான திரு அமிதாப் கண்ட் ஆகியோர் முன்னிலையில், நிதி ஆயோக் துணைத் தலைவர் டாக்டர் ராஜீவ் குமார் இந்தக் குறியீட்டெண்ணை வெளியிடுவார்.
முதலாவது புதுமை குறியீட்டெண், கடந்த 2019-ஆம் ஆண்டு அக்டோபர் மாதம் வெளியிடப்பட்ட நிலையில், இரண்டாவது குறியீட்டெண் வெளியிடப்படவிருப்பது, புதுமையால் உந்தப்பட்ட பொருளாதாரத்தை நோக்கி நாட்டை மாற்றுவதற்காக அரசு தொடர்ந்து மேற்கொள்ளும் முயற்சிகளை பறைசாற்றுகிறது.
புதுமையான கண்டுபிடிப்புகளுக்கு ஆதரவு வழங்கி, அதன்மூலம் தங்களது புதுமையான கொள்கைகளை மேம்படுத்தும் மாநிலங்கள், யூனியன் பிரதேசங்களின் செயல்பாடுகளின் அடிப்படையில் அவற்றிற்கான தரவரிசையை இந்திய புதுமை குறியீட்டெண் 2020 வழங்குகிறது. புதுமையான கண்டுபிடிப்புகளில் சிறந்து விளங்கும் தேசிய தலைவர்களிடமிருந்து மாநிலங்கள் கற்றறியும் வகையில் தரவரிசை வழிமுறைகள் வடிவமைக்கப்பட்டுள்ளன. மாநிலங்கள், யூனியன் பிரதேசங்களிடையே ஆரோக்கியமான போட்டி நிலவ, இந்த முயற்சி வழிவகை செய்யும் என்று எதிர்பார்க்கப்படுகிறது.
மாநிலங்கள், யூனியன் பிரதேசங்களின் செயல்பாடுகளை முறையாக ஒப்பிடும் வகையில் 17 முக்கிய மாநிலங்கள்; 10 வடகிழக்கு, மலைப் பிரதேச மாநிலங்கள்; 9 நகர மாநிலங்கள், யூனியன் பிரதேசங்கள் என்று அவை பிரிக்கப்பட்டுள்ளன. `விளைவு’, `ஆளுமை’ என்ற இரண்டு பெரும் பிரிவுகளில் மாநிலங்களும், யூனியன் பிரதேசங்களும் வரிசைபடுத்தப்படுகின்றன. நேரடியாக அளவிடக்கூடிய தரவு , 4 இணைந்த அலகுகளென மொத்தம் 36 அலகுகள் இந்திய புதுமை குறியீட்டெண் 2020-இன் கட்டமைப்பில் இடம்பெற்றுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1689882
-------
(
பாதுகாப்பு அமைச்சகம்
பாதுகாப்புத் துறையில் ‘தற்சார்பு இந்தியா’: குறிப்பிட்ட காலவரம்புக்குள் பாதுகாப்பு பொது நிறுவனங்களால் வெற்றிகரமாக ரூ.814 கோடி மதிப்பிலான இறக்குமதி மானியத்துடன் 164 ஆக்கப்பூர்வ உள்நாட்டுமய சாதனங்கள் பட்டியலிடப்பட்டுள்ளன
பாதுகாப்புத் துறையில் '‘தற்சார்பு இந்தியா’' இலக்கை அடைவதற்கு இன்னொரு ஊக்குவிப்பாக ரூ. 814 கோடி மதிப்புள்ள இறக்குமதி மானியத்துடன் ராணுவ முக்கியத்துவம் வாய்ந்த 164 சாதனங்கள் ஆக்கப்பூர்வ உள்நாட்டுமய பட்டியலில் சேர்க்கப்பட்டுள்ளன. இந்தச் சாதனங்கள் பாதுகாப்பு பொதுத்துறை நிறுவனங்களால் எம்எஸ்எம்இ உள்ளிட்ட தொழில்துறை பங்குதாரர்கள் மூலம் பெறப்படும் என்று பாதுகாப்பு அமைச்சகம் தெரிவித்துள்ளது. உள்நாட்டில் உற்பத்தி செய்யப்படும் இந்த சாதனங்களின் பட்டியல் பாதுகாப்பு பொதுத்துறை நிறுவனங்கள் வாரியாக ஸ்ரீஜன் இணையப்பக்கத்தில்  கிடைக்கின்றன.
உடனடி மாற்றுக் கருவிகள்/துணை அமைப்புகள்/உதிரி பாகங்கள் உள்ளிட்ட 4,666 சாதனங்களைக் கொண்ட  ஆக்கப்பூர்வ உள்நாட்டுமயப் பட்டியலை பாதுகாப்புத் தளவாடங்கள் உற்பத்தித் துறை அறிவித்துள்ளது. ஏற்கனவே ரூ.1756 கோடி இறக்குமதி மானியத்துடன் 2572 சாதனங்கள் வெற்றிகரமாக உள்நாட்டுமய பட்டியலில் அறிவிக்கப்பட்டுள்ளன. தற்போது கூடுதலாக 164 சாதனங்களுக்கான அறிவிப்புடன் 2022 டிசம்பர் வரையிலான காலத்தில் ரூ.2,570 கோடி இறக்குமதி மானியத்துடன் 2736 உள்நாட்டுமய சாதனங்கள் அறிவிக்கப்பட்டுள்ளன. இவை இந்தியத் தொழில்துறையிலிருந்து மட்டுமே கொள்முதல் செய்யப்படும்.
பாதுகாப்பு அமைச்சகம்
திட்டமிடப்பட்ட கொள்முதல் தொடர்பான விவரங்களை பாதுகாப்புத்துறை / பாதுகாப்புப் படைகள் அமைச்சகத்தின் இணையதளத்தில் வெளியிடும் திட்டம்: பாதுகாப்புத்துறை அமைச்சர் ஒப்புதல்
திட்டமிடப்பட்ட கொள்முதல் தொடர்பான விவரங்களை பாதுகாப்புத்துறை / பாதுகாப்புப் படைகள் அமைச்சகத்தின் இணையதளத்தில் வெளியிடும் திட்டத்துக்கு, பாதுகாப்புத்துறை அமைச்சர் திரு ராஜ்நாத் சிங் ஒப்புதல் அளித்துள்ளார்.
பாதுகாப்புத்துறை அமைச்சகம் திட்டமிடும் கொள்முதலுக்கான விவரங்கள் குறிப்பாக விலை, அளவு, தொழில்நுட்ப பரிமாற்றம் போன்றவை குறித்து எளிதாக அறிய வேண்டும் என பாதுகாப்புத் தொழில்துறை நிறுவனங்கள் கூறுகின்றன. ஆர்டர்களை ஏற்கும் நிலையில் இந்த விவரங்கள் எதிர்பார்க்கப்படுகின்றன.
எளிதாக தொழில் செய்வதை ஊக்குவிக்கவும், மூலதன கொள்முதல் நடவடிக்கையில் அதிக வெளிப்படைத்தன்மையை வழங்கவும், தொழில்துறையின் விருப்பங்களை ஏற்கவும், கொள்முதல் தொடர்பான விவரங்களை பாதுகாப்புத்துறை அமைச்சகம் / பாதுகாப்பு படைகளின் இணையதளம் ஆகியவற்றில் வெளியிடும் திட்டத்துக்கு, பாதுகாப்புத்துறை அமைச்சர் திரு ராஜ்நாத் சிங் ஒப்புதல் தெரிவித்துள்ளார்.
பகிரப்படும் இந்த விவரங்கள், பாதுகாப்பு அம்சத்தை மனதில் வைக்கும் உணர்திறன்களுக்கு உட்பட்டது.
வெளிப்படைத்தன்மை மற்றும் தகவல் சமச்சீர் தன்மைக்கு இது முக்கியமான நடவடிக்கை. சரியான நேரத்தில் இந்த தகவல்களை அறிதல், பாதுகாப்பு தளவாட தொழில்துறைகளால், ஒரிஜினல் தளவாட தயாரிப்பு நிறுவனங்களுடன் தொழில்நுட்ப ஒப்பந்தங்கள் செய்யவும், எதிர்பார்க்கப்படும் ஆர்டர்களுக்கு ஏற்ப உற்பத்தி திறனை அதிகரிக்கவும் வழிவகுக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747608
உள்துறை அமைச்சகம்
2023-ஆம் ஆண்டுக்கான பத்ம விருதுகளுக்கான பரிந்துரையை செப்டம்பர் 15, 2022 வரை அளிக்கலாம்
2023-ஆம் ஆண்டு குடியரசு தினத்தையொட்டி அறிவிக்கப்பட உள்ள பத்ம விருதுகளுக்கான இணையதள வாயிலான பரிந்துரைகள் மே மாதம் ஒன்றாம் தேதி ,2022ஆம் ஆண்டு முதல் வரவேற்கப்பட்டு வருகிறது. பத்ம விருதுகளுக்கான பரிந்துரைகளை அளிக்க கடைசி நாள் செப்டம்பர் 15, 2022. பத்ம விருதுகளுக்கான பரிந்துரைகளை தேசிய விருதுகளுக்கான இணையதளம் மூலம் மட்டுமே பெறப்படும். .
பத்ம விபூஷன், பத்ம பூஷன், பத்மஸ்ரீ ஆகிய பெயர்களில் நாட்டின் பல்வேறு துறைகளில் சிறந்து விளங்குபவர்களுக்கு வழங்கப்படுகிறது. 1954ஆம் ஆண்டு முதல் ஒவ்வொரு ஆண்டும் குடியரசு தினத்தையொட்டி இந்த விருதுகள் அறிவிக்கப்படுகின்றன. கலை, இலக்கியம் மற்றும் கல்வி, மருத்துவம், சமூகப்பணி, அறிவியல் மற்றும் பொறியியல், பொது விவகாரம், குடிமைப்பணி, வர்த்தகம் மற்றும் தொழில்துறை உள்ளிட்ட துறைகளில் சாதனை படைத்தவர்களுக்கு இவ்விருதுகள் வழங்கப்படுகின்றன.
இதையடுத்து குடிமை மக்கள் அனைவரும் தங்களுக்கான பரிந்துரைகளையும், மற்றவர்களுக்கான பரிந்துரைகளையும் அளிக்குமாறு அரசு கேட்டுக் கொண்டுள்ளது. இந்த விருதுகள் குறித்த விதிமுறைகளை . என்ற இணையதளத்தில் காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1853528
சுகாதாரம் மற்றும் குடும்ப நலத்துறை அமைச்சகம்
கடந்த 2014ம் ஆண்டு முதல் அனுமதி வழங்கப்பட்ட 157 புதிய மருத்துவக் கல்லூரிகளில் ரூ.17,691.08 கோடி மத்திய அரசு முதலீடு
கடந்த 2014ம் ஆண்டு முதல், 157 புதிய மருத்துவக் கல்லூரிகளுக்கு மத்திய அரசு அனுமதி வழங்கி, இந்த திட்டங்களில் ரூ.17,691.08 கோடியை முதலீடு செய்துள்ளது.
இந்தத் திட்டங்கள் நிறைவடையும்போது, இளநிலை மருத்துவப்படிப்பில் 16,000 இடங்கள் சேர்க்கப்படும். 64 புதிய மருத்துவக் கல்லூரிகள் செயல்படத் தொடங்கியுள்ளதால், 6,500 இடங்கள் ஏற்கனவே உருவாக்கப்பட்டுள்ளன.
தற்போதுள்ள மாநில அரசு மற்றும் மத்திய அரசு மருத்துவக் கல்லூரிகளில் எம்.பி.பி.எஸ் இடங்களை அதிகரிக்க மத்திய அரசு ரூ.2,451 கோடி வழங்கியுள்ளது.
புதிய மருத்துவக் கல்லூரிகள், தற்போதுள்ள மாவட்ட மருத்துவமனைகளுடன் இணைக்கப்பட்டுள்ளன. முதுநிலை மருத்துவப் பட்டப்படிப்புகளைத் தொடங்க மாநில / மத்திய அரசு மருத்துவக் கல்லூரிகள் மேம்படுத்தப்படுகின்றன.
நாட்டில் உள்ள அரசு மருத்துவக் கல்லூரிகளில் 10,000 எம்.பி.பி.எஸ் இடங்களை உருவாக்கும் நோக்கில், மத்திய சுகாதாரத்துறை அமைச்சகம், மத்திய திட்டங்களை அமல்படுத்தி வருகிறது.
வடகிழக்கு மாநிலங்களில் இத்திட்டங்களுக்கு 90:10 என்ற விகித அடிப்படையில் மத்திய அரசும், மாநில அரசும் நிதிப் பங்களிப்பை அளிக்கின்றன. மற்ற மாநிலங்களில் 60: 40 என்ற விகிதத்தில் மத்திய அரசும், மாநில அரசும் நிதிப் பங்களிப்பை அளிக்கின்றன. 15 மாநிலங்களில் உள்ள 48 மருத்துவக் கல்லூரிகளில் 3325 மருத்துவ இடங்களை அதிகரிக்க மத்திய அரசு தனது பங்காக ரூ.6,719.11 கோடியை விடுவித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766061
(Visitor Counter : 177
பாதுகாப்பு அமைச்சகம்
இந்திய கடற்படையின் படகு போட்டி-2021 அக்டோபர் 1 முதல் 5 வரை மும்பையில் நடைபெறும்
கடற்படை பிரிவுகளுக்கு இடையிலான மிகப்பெரிய பாய்மரப் படகு போட்டியான 'இந்திய கடற்படை படகு போட்டி-2021'-யை 2021 அக்டோபர் 1 முதல் 5 வரை
இந்திய கடற்படை வாட்டர்மேன்ஷிப் பயிற்சி மையம் , மும்பை, நடத்தவுள்ளது.
மேற்கு கடற்படை தலைமையகம், கிழக்கு கடற்படை தலைமையகம் மற்றும் தெற்கு கடற்படை தலைமையகம் ஆகிய
இந்திய கடற்படையின் மூன்று பிரிவுகளில் இருந்தும் படகு வீரர்கள் மற்றும் வீராங்கனைகள் மும்பையில் அடுத்த ஐந்து நாட்களுக்கு நடைபெற இருக்கும் இந்த போட்டியில் கலந்து கொண்டு தங்களது திறமைகளை வெளிப்படுத்துவார்கள்.
90-க்கும் மேற்பட்டோர் இந்த நிகழ்வில் பங்கேற்று, ஏழு வெவ்வேறு வகையான படகுகளில் போட்டியிடுகின்றனர். இதன் ஒட்டுமொத்த வெற்றியாளர் குறித்து 2021 அக்டோபர் 5 அன்று அனைத்து போட்டிகளும் முடிந்தவுடன் அறிவிக்கப்படும்.
2021 அக்டோபர் 1 அன்று 75 பங்கேற்பாளர்களின் படகு அணிவகுப்பு நடத்தப்படும். இது இந்தியாவின் 75-வது சுதந்திர தினத்தை  முன்னிட்டு இந்திய கடற்படையால் நடத்தப்படும் நிகழ்வுகளில் ஒன்றாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759603
பிரதமர் அலுவலகம்
பிரதமர் திரு நரேந்திர மோடி 2020 ஆகஸ்ட் 13 அன்று ”வெளிப்படையான வரிவிதிப்பு – நேர்மையாளரை மதித்தல்” என்பதற்கான தளத்தைத் தொடங்கி வைக்கிறார்
பிரதமர் திரு.நரேந்திர மோடி 2020 ஆகஸ்ட் 13 அன்று காணொலி காட்சி மூலம் ”வெளிப்படையான வரிவிதிப்பு – நேர்மையாளரை மதித்தல்” என்பதற்கான தளத்தைத் தொடங்கி வைக்கிறார்.
கடந்த ஆண்டுகளில் நேரடி வரிவிதிப்புக்கான மத்திய வாரியம், (சிபிடிடிநேரடி வரிவிதிப்பில் பல முக்கியமான வரிவிதிப்பு சீர்திருத்தங்களை மேற்கொண்டு வந்துள்ளது. கடந்த ஆண்டு நிறுவன வரி விகிதங்கள் 30 சதவிகிதத்தில் இருந்து 20 சதவிகிதமாகக் குறைக்கப்பட்டதோடு, புதிய உற்பத்தி தொழிற்பிரிவுகளுக்கான வரி விகிதங்கள் 15 சதவிகிதமாகக் குறைக்கப்பட்டு உள்ளன. ஈவுத்தொகையைப் பகிர்ந்து அளிப்பதன் மீது விதிக்கப்படும் வரி நீக்கப்பட்டு உள்ளது.
வரிவிதிப்பில் சீர்திருத்தம் என்பது வரிவிகிதங்களைக் குறைத்தல் மற்றும் நேரடி வரிவிதிப்பு சட்டங்களை எளிமைப்படுத்துதல் ஆகியவற்றில் கவனம் செலுத்துகிறது. வருமான வரித்துறை செயல்பாட்டில், திறனையும், வெளிப்படைத் தன்மையையும் கொண்டு வருவதற்கு சிபிடிடி பல்வேறு முன்னெடுப்புகளை மேற்கொண்டு வந்துள்ளது. புதியதாக அறிமுகப்படுத்தி உள்ள ஆவண அடையாள எண் மூலமாக அலுவலகத் தொடர்பியலை மேலும் வெளிப்படைத் தன்மையுடன் மேற்கொள்வது என்பதும் இந்த சீர்திருத்தத்தில் உள்ளடங்கும். அதாவது இனி ஒவ்வொரு துறை சார்ந்த தொடர்பு நடவடிக்கையிலும், கணினி மூலம் உருவாக்கப்படும் பிரத்யேக ஆவண அடையாள எண் குறிப்பிடப்படும். மேலும், வரி செலுத்துவோருக்கு வரி செலுத்தும் நடைமுறைகளை எளிமைப்படுத்தும் வகையில், வருமான வரித்துறையானது வரி செலுத்தும் தனி நபர்கள் வசதியாக வருமானவரி தாக்கல் படிவங்களை முன்கூட்டியே நிரப்பித் தரும் நடவடிக்கையை எடுத்துள்ளது. ஸ்டார்ட் அப் நிறுவனங்கள் ஏற்று நடக்க வேண்டிய வரிவிதிப்பு விதிகளும் எளிமையாக்கப்பட்டு உள்ளன.
நிலுவையில் உள்ள வரிப் பிரச்சனைகளைத் தீர்த்து வைப்பதைக் கருத்தில் கொண்டு வருமானவரித் துறை ”விவாத் செ விஷ்வாஸ் சட்டம் 2020” என்ற நேரடி வரி விதிப்பு சட்டத்தைக் கொண்டு வந்துள்ளது. இந்தச் சட்டத்தின் கீழ் தற்போது பிரச்சனைகளை பைசல் செய்வதற்கான சுயபிரகடனங்கள் தாக்கல் செய்யப்பட்டு வருகின்றன. வரி செலுத்துவோரின் குறைகள் / புகார்களைத் திறம்பட குறைப்பதற்காக, பல்வேறு மேல்முறையீட்டு நீதிமன்றங்களில் துறைசார் மேல்முறையீட்டு மனுக்களைத் தாக்கல் செய்வதற்கான நிதி வரம்பு உயர்த்தப்பட்டு உள்ளது. மேலும், டிஜிட்டல் பணப்பரிமாற்றம் மற்றும் மின்னணு முறையில் பணம் செலுத்துதல் ஆகியவற்றை அதிகரிக்க பல்வேறு நடவடிக்கைகள் எடுக்கப்பட்டு உள்ளன. இத்தகைய நடவடிக்கைகளை மேலும் முன்னெடுத்துச் செல்ல வருமான வரித்துறை முனைந்துள்ளது. கோவிட் நெருக்கடி காலகட்டத்தின் போது வரிசெலுத்துவோர் வரி செலுத்துவதை எளிமைப்படுத்த வரித்தாக்கலுக்கான கடைசி தேதி நீட்டிக்கப்பட்டு உள்ளது. மேலும் வரி செலுத்துவோரிடம் பணப்புழக்கத்தை அதிகரிக்கும் வகையில் வருமான வரித்துறை செலுத்திய வரிப்பணத்தில் திருப்பித் தர வேண்டிய தொகையை விரைவாக திருப்பித் தந்துள்ளது.
வெளிப்படையான வரி விதிப்பு – நேர்மையாளரை மதித்தல்” என்பதற்கான தளத்தை பிரதமர் தொடங்கி வைக்க இருப்பது என்பது, நேரடி வரி விதிப்பு சீர்திருத்தங்களை மேலும் முன்னெடுத்துச் செல்லும்.
இந்த நிகழ்ச்சியில் பல்வேறு வர்த்தக சபைகள், வர்த்தகக் கழகங்கள், சார்ட்டர்டு அக்கவுண்ட்டுகளின் சங்கங்கள் மற்றும் முக்கியமான வரி செலுத்துவோர் மற்றும் வருமான வரித் துறையின் அதிகாரிகள் மற்றும் ஊழியர்கள் கலந்து கொள்வார்கள். இதில் மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் மற்றும் இணையமைச்சர் திரு அனுராக் சிங் தாக்கூர் ஆகியோரும் பங்கேற்கிறார்கள்.
|
பிரதமர் அலுவலகம்
|
கொரியப் போர் நடைபெற்று 70 ஆண்டுகள் ஆவதையொட்டி அந்நாட்டு அதிபருக்கும், மக்களுக்கும் பிரதமர் வாழ்த்து
கடந்த 1950-ஆம் ஆண்டில் கொரியப் போர் நடைபெற்றது. இந்தப் போர் முடிந்து 70 ஆண்டுகள் ஆவதையொட்டி பிரதமர் திரு நரேந்திர மோடி, கொரிய நாட்டில் அமைதியை நிலைநாட்ட தமது இன்னுயிரை ஈந்த வீரர்களுக்கு மரியாதை செலுத்தியுள்ளார்.
போர் முடிந்து 70 ஆண்டு ஆவதை நினைவு கூரும் வண்ணம், கொரிய நாட்டில் உள்ள சியோலில் நடைபெற்ற நிகழ்ச்சியில் பிரதமர் அனுப்பிய வீடியோ செய்தி திரையிடப்பட்டது. கொரிய நாட்டு தேசப்பற்றாளர்கள் நல அமைச்சகம் ஏற்பாடு செய்திருந்த இந்த நிகழ்ச்சிக்கு அந்நாட்டு அதிபர் திரு மூன் ஜெ-இன் தலைமை வகித்தார். பிரதமர் திரு மோடி, தனது செய்தியில், கொரியப் போரில் இந்தியாவின் பங்களிப்பையும், 60 பாரா ஃபீல்ட் மருத்துவமனை அமைக்கப்பட்டதையும் நினைவு கூர்ந்தார். இந்தியாவின் சார்பில் அமைக்கப்பட்ட இந்த மருத்துவமனை போர்க்காலத்தின்போது, பாதிக்கப்பட்ட வீரர்களுக்கும், குடிமக்களுக்கும், அத்தியாவசிய மருத்துவ சேவைகளை சிறப்பாக வழங்கியது. போரினால் பாதிக்கப்பட்டு, தமது உறுதி கடின உழைப்பு மற்றும் கடப்பாட்டால் சிறந்த நாட்டைக் கட்டமைத்த கொரிய மக்களையும், அந்நாட்டில் அமைதியையும், ஸ்திர தன்மையையும் ஏற்படுத்திய கொரிய அரசையும், பிரதமர் பாராட்டினார். கொரிய நாட்டில் அமைதி நிலைத்திருக்க, இந்திய அரசு மற்றும் மக்களின் நல்வாழ்த்துகளை அவர் தெரிவித்தார்.
இந்த நிகழ்ச்சியில் அதிபர் திரு மூனுடன், கொரிய நாட்டு பாதுகாப்புத்துறை அமைச்சர், பிற அமைச்சர்கள், பல நாடுகளின் தூதர்கள் மற்றும் பிரமுகர்கள் கலந்து கொண்டனர்.
----
பிரதமர் அலுவலகம்
இந்தூரில் பிரவாசி பாரதிய திவாஸ்  விழாவில் பிரதமர் நாளை பங்கேற்கிறார்
பிரவாசி பாரதிய திவாஸ்  விழாவை முன்னிட்டு பிரதமர் திரு நரேந்திர மோடி நாளை இந்தூர் வருகிறார்.
அவர் தனது ட்வீட்டர் பதிவில் தெரிவித்திருப்பதாவது:
"பிரவாசி பாரதிய திவாஸ் விழாவை முன்னிட்டு, துடிப்பான நகரமான இந்தூருக்கு நாளை, ஜனவரி 9ஆம் தேதி வருவதை ஆவலுடன் எதிர்நோக்குகிறேன். உலகளவில் தங்களை மேன்மைப்படுத்திக் கொண்ட நமது புலம்பெயர்ந்தோருடனான தொடர்பை ஆழப்படுத்த இது ஒரு சிறந்த வாய்ப்பு."
நிதி அமைச்சகம்
இரண்டாவது ஜி20 நிதியமைச்சர்கள் மற்றும் மத்திய வங்கி கவர்னர்கள் மாநாட்டில் திருமதி நிர்மலா சீதாராமன் பங்கேற்பு
கோவிட்-19 நோய்த்தொற்று நெருக்கடியில் உலக அளவில் ஏற்பட்டுள்ள பொருளாதாரத் தாக்கம் பற்றி விவாதிக்க, சௌதி அரேபியாவின் தலைமையில் இன்று நடைபெற்ற இரண்டாவது ஜி20 நிதியமைச்சர்கள் மற்றும் மத்திய வங்கி கவர்னர்கள் மாநாட்டில் திருமதி நிர்மலா சீதாராமன் பங்கேற்றார்.
ஜி20 தலைவர்களின் அசாதாரணமான கூட்டத்தில் எடுக்கப்பட்ட முடிவுகளை, குறிப்பாக கோவிட்-19 தொடர்பான நடவடிக்கைகளுக்கு ஜி20 செயல்திட்டம் உருவாக்குவது தொடர்பான முயற்சிகளை உறுதியுடன் செயல்படுத்திய சௌதி அரேபிய தலைமைக்கு நிதியமைச்சர் நிர்மலா சீதாராமன் பாராட்டு தெரிவித்தார்.
மாநாட்டில் பேசிய நிதியமைச்சர், நீடித்த அளவில் பெரிய பொருளாதார ஸ்திரத்தன்மையைப் பராமரிப்பதுடன், மக்களின் வாழ்க்கை மற்றும் உயிர்களைப் பாதுகாப்பதில் நிதியமைச்சர்கள் மற்றும் மத்திய வங்கி கவர்னர்களின் பங்கு பற்றி வலியுறுத்தினார். இதுவரையில், கடந்த 2 வாரங்களில், 320 மில்லியன் மக்களுக்கு 3.9 பில்லியன் டாலர் அளவுக்கு இந்தியா நிதியுதவிகளை வழங்கியுள்ளது என்று நிதியமைச்சர் தெரிவித்தார். உதவித்தொகையைப் பெறுவதற்கு மக்கள் பொது இடங்களுக்கு வெளியே வரும் நிலையைத் தவிர்க்கும் வகையில், டிஜிட்டல் தொழில்நுட்பங்கள் மூலம் அவர்களின் வங்கிக் கணக்கிலேயே இந்தத் தொகையை நேரடியாகச் செலுத்துவதில் சிறப்பு கவனம் செலுத்தப்பட்டது என்றும் அவர் குறிப்பிட்டார்.
இந்திய அரசு, இந்திய ரிசர்வ் வங்கி மற்றும் இதர ஒழுங்குமுறை அமைப்புகள் மேற்கொண்ட நிதிக்கொள்கை நடவடிக்கைகள் காரணமாக, சந்தை முடங்கிவிடாமல் பார்த்துக் கொள்ளப்பட்டது என்றும், கடன் கிடைக்கும் வாய்ப்புகளுக்கு உத்வேகம் அளிக்கப்பட்டது என்றும் அமைச்சர் கூறினார்.
(Visitor Counter : 187
ஆயுஷ்
ஆயுஷ் முதலீட்டுக்கான முதலாவது தேசிய உச்சி மாநாடு குறித்த தயாரிப்புக் கூட்டம்
ஆயர்வேத நாள் விழாவையொட்டி, புதுதில்லியில் நவம்பர் 4-ஆம் தேதியன்று அம்பேத்கர் சர்வதேச மையத்தில் ஆயுஷ் முதலீட்டுக்கான முதலாவது உச்சிமாநாட்டிற்கு ஆயுஷ் அமைச்சகம் ஏற்பாடு செய்துள்ளது.
இந்த உச்சி மாநாட்டிற்கான தயாரிப்புக் கூட்டம் நேற்று  நடைபெற்றது. இந்தக் கூட்டத்திற்கு ஆயுஷ் துறை இணையமைச்சர்  திரு. ஸ்ரீபாத் யெஸ்ஸோ நாயக் தலைமை வகித்தார். இந்தக் கூட்டத்தில் பேசிய திரு. நாயக், ஆயுஷின் சந்தை அளவை அதிகப்படுத்தும் பல புதிய முன்முயற்சிகளைத் தமது அமைச்சகம் எடுத்திருப்பதாகக் கூறினார். இந்த இலக்கை எட்டுவதற்காக ஃபிக்கி, சிஐஐ, பிஎச்டி போன்ற தொழில் வர்த்தக சபைகள் மற்றும் அசோசெம்முடன் நெருக்கமான ஒத்துழைப்பைக் கொண்டிருப்பதாகவும் அவர் தெரிவித்தார். ஆயுஷ் துறையில், சிறப்பு முக்கியத்துவம் அளிக்க இந்த வர்த்தக சபைகள் ஆயுர்வேதம் அல்லது, ஆயுஷ் குழுக்களை அமைக்கும் முன்முயற்சிகளை அவர் பாராட்டினார்.
மத்திய அமைச்சரவை முன்வைத்துள்ள வலுவான துறை திட்டத்தின்கீழ், ஆயுஷ் துறையில் ஒரு லட்சம் வேலைவாய்ப்புகளை உருவாக்கும் சவாலை தமது அமைச்சகம் மேற்கொண்டிருப்பதாகவும் அமைச்சர் கூறினார். சர்வதேச தரத்துடன் ஆயுர்வேதம் மற்றும் இதர ஆயுஷ் மருத்துவமனைகளை உருவாக்க அரசுசாரா அமைப்புகளின் ஆதரவைப் பெறுவதற்கு வர்த்தக அமைச்சகத்துடன் ஆயுஷ் அமைச்சகம் பணியாற்றி வருகிறது என்றும் அவர் தெரிவித்தார்.
எரிசக்தி அமைச்சகம்
என்டிபிசி சிங்கராலி தனது அபார செயல்பாட்டுத் திறனை வெளிப்படுத்தியுள்ளது.
இந்தியாவின் மிகப் பெரிய மின் உற்பத்தி நிறுவனமும், மத்திய எரிசக்தி அமைச்சகத்தின் கீழ் இயங்கும் பொதுத்துறை நிறுவனமுமான தேசிய அனல் மின்கழகம் என்டிபிசி வெளியிட்டுள்ள அறிக்கையில், மத்திய மின்சார ஆணையம் வெளியிட்டுள்ள தரவுகளின் அடிப்படையில், நிதியாண்டின் முதல் காலாண்டில், நாட்டிலேயே சிறப்பாக செயல்பட்ட அலகாக, என்டிபிசியின் சிங்கராலி முதல் அலகு உருவாகியிருப்பதாகக் கூறப்பட்டுள்ளது. என்டிபிசி சிங்கராலி மிகப்பழமையான, என்டிபிசியின் முதன்மையான மின் உற்பத்தி அலகாகும்.
இந்த மின் உற்பத்தி நிலையத்தின் முதல் அலகு 1982-ஆம் ஆண்டு பிப்ரவரி 13-ஆம் தேதி உற்பத்தியைத் தொடங்கியது. மேம்பட்ட திறனுடன் அது தொடர்ந்து இயங்கி வருகிறது.
என்டிபிசி நிறுவனத்தின் தகவல் படி, என்டிபிசி சிங்கராலி ஒவ்வொன்றும் 200 மெகாவாட் திறன் கொண்ட ஐந்து அலகுகளையும், தலா 500 மெகாவாட் திறன் கொண்ட இரண்டு அலகுகளையும் கொண்ட மொத்தம் 2000 மெகாவாட் நிறுவு திறன் கொண்டதாகும். தலா 200 மெகாவாட் திறன் கொண்ட மூன்று அலகுகள்  முறையே 101.96%, 101.85%, 100.35% என்ற பிஎல்எப்-ஐ நாட்டிலுள்ள நிலக்கரி மூலமான அலகுகளில், 2020-21 நிதியாண்டின் முதல் காலாண்டில் எட்டியுள்ளது.
மொத்தம் 62110 மெகாவாட் நிறுவு திறனுடன், என்டிபிசி குழுமம் 70 மின்நிலையங்களைக் கொண்டுள்ளது. இவற்றில் 24 நிலக்கரி அடிப்படையிலானவை, 7 சைக்கிள் வாயு/திரவ எரிபொருள், 1 நீர் மின் நிலையம், 13 புதுப்பிக்கத்தக்கவை ஆகியவற்றுடன் 25 துணை மற்றும் கூட்டுமுயற்சி மின்நிலையங்களும் அடங்கும்.
பிரதமர் அலுவலகம்
ஜப்பான் பிரதமர் திரு. சுகா யோஷிஹைட்டுடன் பிரதமர் திரு. நரேந்திர மோடி தொலைபேசியில் உரையாடல்.
ஜப்பான் பிரதமர் திரு. சுகா யோஷிஹைட்டுடன், பிரதமர் திரு நரேந்திர மோடி இன்று தொலைபேசியில் பேசினார்.
கடந்த சில ஆண்டுகளில் இந்தியா-ஜப்பான் இடையே பரஸ்பர நம்பிக்கை மற்றும் மதிப்பு அடிப்படையில் நிலவிய சிறப்பு யுக்தி மற்றும் உலகளாவிய கூட்டாண்மை குறித்து இரு தலைவர்களும் திருப்தி தெரிவித்தனர்.
கொவிட்-19 தொற்றுக்கு இடையிலும், கடந்தாண்டு இருதரப்பு பரிமாற்றங்கள் பராமரிக்கப்பட்டதை அவர்கள் பாராட்டினர். குறிப்பிட்ட துறைகளில் திறமையான தொழிலாளர்களை உருவாக்குவதில் ஒத்துழைப்புடன் செயல்பட சமீபத்தில் மேற்கொள்ளப்பட்ட புரிந்துணர்வு ஒப்பந்தத்தை அவர்கள் வரவேற்றனர் மற்றும் அதை விரைவில் அமல்படுத்துவதை எதிர்நோக்கியுள்ளனர்.
மும்பை-அகமதாபாத் அதிவேக ரயில் திட்டம், இந்தியா - ஜப்பான் இடையேயான இருதரப்பு யுக்தி கூட்டாண்மைக்கு ஜொலிக்கும் உதாரணம் என பிரதமர் மோடி குறிப்பிட்டார். மேலும் அதை வெற்றிகரமாக அமல்படுத்தும் அவரது உறுதியையும் வெளிப்படுத்தினார்.
பிராந்திய மற்றும் உலகளாவிய விஷயங்களில் பரஸ்பர நலன் குறித்தும் இரு தலைவர்களும் கருத்துக்களை பரிமாறிக் கொண்டனர்
பொதுவான சவால்களை தீர்ப்பதில் இரு நாடுகள் இடையேயான கூட்டாண்மை முக்கிய பங்கு வகிக்க முடியும் என்பதையும் இருவரும் ஒப்புக் கொண்டனர்.
இது தொடர்பாக, ஆஸ்திரேலியா மற்றும் அமெரிக்கா ஆகிய ஒத்த எண்ணங்கள் கொண்ட நாடுகளுடன் நாற்கர ஆலோசனை நடத்துவது போல, பயனுள்ள ஆலோசனையை தொடர வேண்டும் என அவர்கள் வலியுறுத்தினர்.
இரு நாடுகள் இடையே தூதரக உறவின் 70ம் ஆண்டு விழா 2022ம் ஆண்டு வருவதால், இந்த நிகழ்வை தகுந்த முறையில் கொண்டாட வேண்டும் என இரு தலைவர்களும் ஒப்புக் கொண்டனர்.
ஆண்டு இருதரப்பு கூட்டத்தில் கலந்து கொள்ள, ஜப்பான் பிரதமர் திரு.சுகா யோஷிஹைட் விரைவில் இந்திய வர வேண்டும் என பிரதமர் திரு நரேந்திர மோடி அழைப்பு விடுத்தார்.
ஆயுஷ்
இந்திய முறை மருத்துவம் மற்றும் ஹோமியோபதி கல்விக்கு புரட்சிகரமான புத்தாக்கம் கிடைக்கவிருக்கிறது
ஆயுஷ் அமைச்சகத்தின் இரண்டு முக்கிய மசோதாக்களை நாடாளுமன்றம் நிறைவேற்றியிருப்பதன் மூலம், இந்திய முறை மருத்துவம் மற்றும் ஹோமியோபதி கல்விக்கு புரட்சிகரமான புத்தாக்கம் கிடைக்கவிருக்கிறது.
இந்திய மருத்துவ முறைக்கான தேசிய ஆணையம் மசோதா, 2020, மற்றும் ஹோமியோபதிக்கான தேசிய ஆணையம் மசோதா, 2020, ஆகியவை மக்களவையால் 2020 செப்டம்பர் 14 அன்று நிறைவேற்றப்பட்டது.
ஏற்கனவே உள்ள இந்திய மருத்துவ மத்தியக் குழு சட்டம், 1970 மற்றும் ஹோமியோபதி மருத்துவ மத்தியக் குழு சட்டம், 1973 ஆகியவற்றை இந்த இரண்டு புதிய மசோதாக்கள் மாற்றியமைக்க விழைகின்றன.
இந்த இரு மசோதக்களுக்கும் மாநிலங்களவை 2020 மார்ச் 18 அன்று ஒப்புதல் அளித்தது. இந்த மசோதக்களுக்கு நாடாளுமன்றத்தின் ஒப்புதல் கிடைத்துள்ளது ஆயுஷின் வரலாற்றில் ஒரு முக்கிய சாதனையாகும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1654384